**ЧРЕЗ**

**Г-ЖА ЦЕЦКА ЦАЧЕВА**

**ПРЕДСЕДАТЕЛ НА 43-ОТО**

**НАРОДНО СЪБРАНИЕ**

**ДО**

**Г-ЖА ЛИЛЯНА ПАВЛОВА**

**МИНИСТЪР НА РЕГИОНАЛНОТО**

**РАЗВИТИЕ И БЛАГОУСТРОЙСТВОТО**

**В Ъ П Р О С**

От **Иван Валентинов Иванов**– народен представител от ПГ „БСП лява България“

 На основание чл. 90 ал. 1 от Конституцията на Република България и чл. 92 от ПОДНС внасям въпрос

**ОТНОСНО:** изпълнението на Националната програма за енергийна ефективност на многофамилните жилищни сгради

 **УВАЖАЕМА ГОСПОЖО МИНИСТЪР,**

 През 2015 г. стартира Националната програма за енергийна ефективност на многофамилните жилищни сгради с общ бюджет 1 млрд. лева и точно определени критерии за изпълнението й съгласно приети Методически указания по националната програма.

Във връзка с текущото изпълнение на програмата моля да ни отговорите направени ли са изменения в Методическите указания по националната програма, които съществено изменят първоначалната цел, а именно цялостно и качествено саниране на многофамилните жилищни сгради на одобрените кандидати? Ако е така, с каква цел е направено това и ще се отрази ли на вече стартирани процедури по изпълнение на отделни обекти?

**ИВАН ИВАНОВ**

**МАНОЛ ГЕНОВ**

народни представители

 от ПГ БСП ЛБ